Budissa startuje doma
Regionalny koparski ligist Budissa Budyšin startuje njedźelu z domjacej hru do sezony 2015/2016, kotraž budźe zdobom druha w regionalnej lize za chowancow Tomaša Henčla. Zakop hry je w 13 hodź. Přećiwnik budźe RB Lipsk II, sudnik Alexander Sather.
Sokoł pokal zakituje
W Němskich Pazlicach zarjaduje sportowa jednotka Natwar Němske Pazlicy dźensa wječor 50. pokalny turněr. Lońši dobyćer, cyłk Sokoła Ralbicy/Hórki, je tež zaso přizjewjeny. Nimo toho nastupja tam Zeleno-běli Sepicy, SJ Njebjelčicy a hosćićelske mustwo. Wot 18 hodź. hraja Němske Pazlicy Ü 35 přećiwo přećelskemu kruhej ze wsy Ü 35. Wot 19.15 hodź. stejitej połfinalnej hrě na planje, w 20.15 hodź. wubědźuja so wo třeće městno a w 21.15 hodź. zahwizda sudnik finale.
Beachvolleyball w Hórkach
Młoda žołma Radijo Satkula wusyła póndźelu zaso live, a to z Hórkow. Tam přewjedu dalši treningowy turněr za beachvolleyballowe zarjadowanje 17. awgusta w Miłoćicach. Póndźelny turněr w Hórkach započnje so we 18 hodź.
Do Baćonja a Róžanta
fur_Latn szl_Latn umb_Latn szl_Latn pol_Latn pol_Latn lij_Latn